Информация относно прехвърляне на средства от Специфична цел 3 „Връщане“ към Специфична цел 2 „Законна миграция и интеграция“ в рамките на Програмата на Република България по фонд „Убежище, миграция и интеграция“ 2021 – 2027 г.

Сумата, която трябва да бъде прехвърлена, се равнява на 701 860,00 евро финансиране от Европейския съюз (935 813,33 евро с национално съфинансиране), за да се осигури възможност за финансиране на два проекта по Специфична цел 2 „Законна миграция и интеграция“. Двата проекта бяха оценени положително в края на май 2024 г. в рамките на отворената покана 3 (Индикативна годишна програма за 2023 г. по ФУМИ) и бяха включени в резервен списък на проектите, за които не е налично финансиране по посочената покана и съответните видове интервенции по Специфична цел 2: 
· проект „Функционално устойчива миграция и интеграция в България“, бенефициент Център за развитие на предприемачеството и изпълнителната власт – България, бюджет на ЕС 261 200 евро (348 266,67  евро с национално съфинансиране); 
· проект „Български език за хора от цял свят“, бенефициент Каритас София, бюджет на ЕС 440 660 евро (587 546,67 евро с национално съфинансиране).
[bookmark: _GoBack]След процедурата за оценка по гореспоменатата покана в рамките на Специфична цел 2 „Законна миграция и интеграция“ проектът, насочен към доброволното връщане и реинтеграция, беше оценен положително и предложен за финансиране по програмата. Изпратена е информация до Европейската комисия за консултация относно проект на трета държава. В рамките на трите съответни вида интервенции по Специфична цел 3 на програмата по фонд „Убежище, миграция и интеграция“ (код „004. Подпомагане на доброволното завръщане“, код „005. Помощ за реинтеграция“ и код „008. Уязвими лица/непридружени непълнолетни лица“) остава на разположение финансиране от ЕС в размер на 1 736 045,59 евро.
В тази връзка Управляващият орган на програмата по фонд „Убежище, миграция и интеграция“ 2021 – 2027 г. (ФУМИ) предлага сумата от 701 860,00 евро финансиране от ЕС от Специфична цел 3 „Връщане“ да бъде прехвърлена към Специфична цел 2 „Законна миграция и интеграция“. Прехвърлянето на сумата налага и следните промени в програмата по ФУМИ:
1. Ревизиране на таблици 1 „Индикатори за крайния продукт“ и 2 „Индикатори за резултат“ от раздел 2.1.2 „Индикатори“, както следва:
· Специфична цел 2 „Законна миграция и интеграция“: към индикатор 0.2.1 „Брой участници в мерки преди заминаване“ са добавени 100 лица; към индикатор 0.2.3 „Брой подпомогнати участници“ са добавени 495 лица; към индикатор 0.2.3.1 „Брой от които участват в езикови курсове“ са добавени 1050 и към индикатор 0.2.4 „Бой информационни пакети и кампании за повишаване на осведомеността относно каналите за законна миграция към Съюза“ са добавени 3 броя. Допълнителните цифри в показателите за резултат за специфичната цел са целеви стойности. Също така в Специфична цел 2 са добавени 850 души към индикатор за резултат R.2.8 „Брой участници в езикови курсове, които са подобрили нивото си на владеене на езика на приемащата страна при напускане на езиковия курс с поне едно ниво по Общата европейска езикова рамка или еквивалентно национално ниво“ и 93 души са добавени към индикатор за резултат R.2.9. „Брой участници, които съобщават, че дейността е била полезна за тяхната интеграция“;
· Специфична цел 3 „Връщане“: индикатор 0.3.3 „Брой на завърналите се лица, които са получили помощ за реинтеграция“ е намален с 130 лица и индикатор О.3.6. „Брой на доброволно завърналите се лица“ е намален с 255 лица.
2. Ревизиране на Таблица 3 „Индикативна разбивка“ от раздел 2.1.3 „Индикативна разбивка на ресурсите на програмата (ЕС) по вид интервенции:
· сумите са прехвърлени към следните кодове по интервенции в Специфична цел 2 „Законна миграция и интеграция“, както следва: код „004. Мерки за интеграция – езиково обучение“ – 440 660 евро и код „008. Мерки преди заминаване“ – 261 200 евро;
· сумите са прехвърлени от следните кодове по интервенции в Специфична цел 3 „Връщане“, както следва: код „004. Подпомагане на доброволното завръщане“ – 400 000 евро, код „005. Помощ за реинтеграция“ – 250 000 евро и код „008. Уязвими лица/непридружени непълнолетни лица – 51 860 евро.
3. Ревизиране на Таблица 6 „Общо разпределени финансови средства по фондове и национален принос“ от раздел 3.2 „Общо финансово разпределение“.
4. Ревизиране на Методология на изпълнението, за да се покаже текущото финансиране и промените в индиакторите по Специфична цел 2 „Законна миграция и интеграция“ и Специфична цел 3 „Връщане“.

След като Комитетът за наблюдение на Програмата на Република България по фонд „Убежище, миграция и интеграция“ 2021 – 2027 г. вземе решение, програмата ще бъде изпратена до Европейската комисия чрез Системата за електронен обмен на данни SFC2021.
